
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1639 

5 Αυγούστου 2015 


ΑΠΟΦΑΣΕΙ Σ 

Αριθμ. 6726 

Έγκριση Οργανισμού Εσωτερικής Υπηρεσίας του ΝΠΔΔ 
«Κέντρο Υποστήριξης & Κοινωνικής Φροντίδας Βρε- 
φικής-Παιδικής και Τρίτης Ηλικίας Δ. Αβδήρων (ΚΥ & 
Κ.Φ.Β.Π.Τ.Η) Ν. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις της παρ. στ) του άρθρου 63, του άρ¬ 
θρου 97, της παρ. 8 του άρθρου 103, της παρ. 1 του 
άρθρου 238, της παρ. 3 του άρθρου 254, της παρ. 3 του 
άρθρου 257, της παρ. 2 του άρθρου 258, της παρ. 11 του 
άρθρου 266, του άρθρου 280 και της παρ. 4 του άρθρου 
283 του Ν. 3852/2010 (ΦΕΚ 87/τ.Α'/7-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του Π.Δ. 142/2010 (ΦΕΚ 235Α') «Ορ¬ 
γανισμός της Αποκεντρωμένης Διοίκησης Μακεδονίας 
- Θράκης» και ειδικότερα το άρθρο 24 αυτού. 

3. Τις διατάξεις των παρ. 7 και 8 του άρθρου 10 του 
Ν.3584/2007 (ΦΕΚ 143/τ.Α’/28-6-2007) «Κώδικας Κατά¬ 
στασης Δημοτικών και Κοινοτικών Υπαλλήλων», όπως 
αυτές συμπληρώθηκαν με την παρ. 1 του άρθρου 38 του 
Ν.3801/2009 (ΦΕΚ 163/τ.Α’/4-9-2009). 

4. Τις διατάξεις του ΠΔ/τος 37α/1987, του ΠΔ/τος 
22/1990 και του ΠΔ/τος 50/2001, περί Κωδικοποίησης 
του Προσοντολογίου, όπως εκάστοτε καθορίζουν τους 
κλάδους, τις ειδικότητες και τα απαιτούμενα προσόντα 
του προσωπικού. 

5. Τις διατάξεις της παρ. δ του άρθρου 51 του 
Ν.3905/2010 (ΦΕΚ 219Α') «Ενίσχυση και ανάπτυξη της 
κινηματογραφικής τέχνης και άλλες διατάξεις» σε συν¬ 
δυασμό με το άρθρο 1 του Ν.3839/2010 (ΦΕΚ 51 Α') «Σύ¬ 
στημα επιλογής προϊσταμένων των οργανικών μονάδων 
με αντικειμενικά και αξιοκρατικά κριτήρια - Σύσταση 
Ειδικού Συμβουλίου Επιλογής Προϊσταμένων (ΕΙ.Σ.Ε.Π) 
και λοιπές διατάξεις». 

6. Τις διατάξεις του άρθρου 33 παρ. 1 περ. α του 
Ν.4024/2011 (ΦΕΚ 226/τ.Α’/27-10-2011) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 


πρόθεσμου πλαισίου δημοσιονομικής στρατηγικής 2012 
- 2015». 

7. Τις διατάξεις του άρθρου 33 του Ν.4305/2014 (ΦΕΚ 
237Α') «Ανοικτή διάθεση και περαιτέρω χρήση εγγρά¬ 
φων, πληροφοριών και δεδομένων του δημοσίου τομέα 
... και άλλες διατάξεις». 

8. Τις διατάξεις της παρ. 3 του άρθρου 90 του Π.Δ. 
63/2005( ΦΕΚ 98Α’/2005) «Κώδικας Νομοθεσίας της Κυ¬ 
βέρνησης». 

9. Την υπ’ αριθμ. 53/25-2-2015 απόφαση του Δημοτικού 
Συμβουλίου Αβδήρων με θέμα «Εγκριση της αριθ. 95/2015 
απόφασης του ΝΠΔΔ του Δήμου: «Κέντρο Υποστήριξης 
& Κοινωνικής Φροντίδας Βρεφικής - Παιδικής και Τρίτης 
Ηλικίας Δήμου Αβδήρων» με θέμα: «Εγκριση του ΟΈΎ. 
του ΝΠΔΔ του Δήμου». 

10. Την υπ’ αριθμ. 9/11-2-2015 απόφαση του Διοικητικού 
Συμβουλίου του ΝΠΔΔ «ΚΥ.Κ.Φ.Β.Π.Τ.Η» με θέμα «Εγκριση 
Οργανισμού Εσωτερικών Υπηρεσιών του ΝΠΔΔ «Κέντρο 
Υποστήριξης & Κοινωνικής Φροντίδας Βρεφικής - Παι¬ 
δικής και Τρίτης Ηλικίας Δήμου Αβδήρων». 

11. Το 2ο Πρακτικό της από 16-4-2015 γνωμοδότησης 
του Υπηρεσιακού Συμβουλίου ΠΟΤΑ Ν. Ξάνθης με το 
οποίο προτείνεται η συμπλήρωση του άρθρου 10. 

12. Το 5611/3-6-2015 έγγραφο του Τμήματος Διοικητι¬ 
κού Οικονομικού Ξάνθης της Αποκεντρωμένης Διοίκη¬ 
σης Μακεδονίας - Θράκης. 

13. Το 491/8-6-2015 έγγραφο του ΝΠΔΔ «Κέντρο Υπο¬ 
στήριξης & Κοινωνικής Φροντίδας Βρεφικής - Παιδικής 
και Τρίτης Ηλικίας Δήμου Αβδήρων». 

14. Τις εγγεγραμμένες πιστώσεις στον προϋπολογισμό 
έτους 2015 του φορέα, αποφασίζουμε: 

Εγκρίνουμε την 9/2015 απόφαση του Διοικητικού 
Συμβουλίου του ΝΠΔΔ με την επωνυμία «Κέντρο Υπο¬ 
στήριξης & Κοινωνικής Φροντίδας Βρεφικής - Παιδικής 
και Τρίτης Ηλικίας Δήμου Αβδήρων» με την οποία ψη¬ 
φίστηκε και καταρτίστηκε ο Οργανισμός Εσωτερικής 
Υπηρεσίας του ανωτέρω Νομικού Προσώπου ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου του Δήμου περι¬ 
λαμβάνουν τις παρακάτω οργανικές μονάδες ομαδοποι- 
ημένες σε ενότητες συναφούς σκοπού και αντικειμένου: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΝΟΤΗΤΑ Α: ΑΥΤΟΤΕΛΕΣ ΤΜΗΜΑ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

• Γραφείο Διοικητικών Υπηρεσιών 

• Γ ραφείο Οικονομικών Υπηρεσιών 

ΕΝΟΤΗΤΑ Β: ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩΓΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ που περιλαμβάνει: 

ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ που περιλαμβάνει: 

• Γ ραφείο Παιδικού Σταθμού Γ ενισέας 

• Γ ραφείο Παιδικού Σταθμού Μαγικού 

• Γ ραφείο Παιδικού Σταθμού Πετεινού 

• Γ ραφείο Παιδικού Σταθμού Πολυσίτου 

ΤΜΗΜΑ ΚΟΙΝΩΝΙΚΗΣ ΠΡΟΣΤΑΣΙΑΣ ΤΡΙΤΗΣ ΗΛΙΚΙΑΣ 
ΚΑΙ ΕΥΠΑΘΩΝ ΚΟΙΝΩΝΙΚΑ ΟΜΑΔΩΝ που περιλαμβάνει: 

• Γραφείο ΚΑΠΗ ΔΕ ΑΒΔΗΡΩΝ 

• Γραφείο ΚΑΠΗ ΔΕ ΒΙΣΤΩΝΙΔΑΣ 

• Γραφείο ΚΑΠΗ ΔΕ ΣΕΛΕΡΟΥ 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΕΝΟΤΗΤΑ Α 
ΑΡΘΡΟ 2 

Αρμοδιότητες Αυτοτελούς Τμήματος Διοικητικών 
και Οικονομικών Υπηρεσιών 

(Αρμοδιότητες σε θέματα μητρώων και διαδικασιών 
προσωπικού) 

1. Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (π.χ. θέματα μισθολογικά, ωραρίου, αδειών, ασθε¬ 
νειών , υπερωριών, απολύσεων, διεκδικήσεων κλπ). 

2. Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

3. Τηρεί τα Μητρώα Προσωπικού στο οποίο κατα¬ 
γράφονται τα στοιχεία της ατομικής και οικογενειακής 

του κατάστασης, οι κάθε είδους μεταβολές στην ερ¬ 
γασιακή του ζωή (προσλήψεις, απολύσεις, αλλαγές θέ¬ 
σεων εργασίας, αμοιβές, άδειες, απουσίες, αξιολογήσεις 
κλπ) και τα προσόντα του. 

4. Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και απόδοση των 
ασφαλιστικών εισφορών. 

5. Εκδίδει κάθε είδους βεβαιώσεις προς το προσωπικό 
για θέματα που άπτονται της απασχόλησής τους στο 
Νομικό Πρόσωπο. 

(Αρμοδιότητες σε θέματα γραμματειακής υποστήρι¬ 

ξης) 

6. Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα. 

7. Παρέχει γραμματειακή υποστήριξη σε όλα τα Τμή- 
ματα του Νομικού Προσώπου (τήρηση πρωτοκόλλου, 
διεκπεραίωση και αρχειοθέτηση αλληλογραφίας, θέ¬ 
ματα προσωπικού κλπ). 

8. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

9. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 


10. Παράγει, διεκπεραιώνει,διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και αρμοδιότητες του Προέδρου 
και του Αντιπροέδρου. 

(Αρμοδιότητες σε θέματα προϋπολογισμού και οικο¬ 
νομικής πληροφόρησης) 

11. Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

12. Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

13. Μεριμνά για τη σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

14. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών . Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

15. Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

16. Τηρεί το σύστημα λογιστικής απεικόνισης των 
οικονομικών πράξεων του Νομικού Προσώπου (Γενική 
και αναλυτική λογιστική). Τηρεί τις σχετικών λογιστικές 
διαδικασίες καθώς και τα αντίστοιχα λογιστικά βιβλία 
και στοιχεία που προβλέπονται από τη νομοθεσία. 

17. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

18. Εκδίδει τις λογιστικές και οικονομικές καταστάσεις 
που συνδέονται με το τηρούμενο λογιστικό σχέδιο (πχ. 
Ισολογισμοί και αποτελέσματα χρήσης ) και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

19. Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

20. Μεριμνά για την παροχή κάθε είδους στοιχείων 
που ζητούνται από Δημόσιες/Ελεγκτικές Υπηρεσίες σύμ¬ 
φωνα με τις διαδικασίες που ισχύουν εκάστοτε. 

21. Τηρεί ειδικά συστήματα λογιστικής και οικονομικής 
διαχείρισης Προγραμμάτων καΓΕργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

22. Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

23. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκειας των αντίστοιχων 
πιστώσεων. 

24. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

25. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή¬ 
ματα - εξοπλισμός) ή αναλώσιμων που απαιτεί η λει¬ 
τουργία του Νομικού Προσώπου. 

26. Μεριμνά για την ενημέρωση των διαχειριστικών 
βιβλίων των αποθηκών (κατά ποσότητα και αξία ) με 
τα εισαγόμενα και εξαγόμενα είδη και την τήρηση των 
διαδικασιών χορήγησης των ειδών που τηρούνται στα 
αποθέματα των αποθηκών του Νομικού Προσώπου. 

27. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

28. Τηρεί το αρχείο παγίων κινητών περιουσιακών 
στοιχείων του Νομικού Προσώπου (μηχανήματα, οχή¬ 
ματα, συσκευές, εξοπλισμός κλπ.) και παρακολουθεί 
την κατανομή των παγίων αυτών στις υπηρεσίες του. 

29. Μεριμνά για την τήρηση των διαδικασιών των 
περιοδικών απογραφών των κάθε είδους υλικών και 
εξοπλισμού του Νομικού Προσώπου. 

30. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

31. Μεριμνά για την έκδοση βεβαιώσεων καταβληθει- 
σών αμοιβών προς το προσωπικό του Νομικού Προσώ¬ 
που και για τον υπολογισμό και την απόδοση προς τα 
ασφαλιστικά ταμεία των αντιστοίχων ασφαλιστικών 
εισφορών. 

32. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθει¬ 
ών και υπηρεσιών (εκτός του πεδίου του Ν.3316/2005) 
του Νομικού Προσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών και εισηγεί- 
ται αυτά για έγκριση στα αρμόδια όργανα (υλικά για 
την εκτέλεση τεχνικών έργων, ανταλλακτικά, λιπαντικά, 
καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κλπ). 

33. Διενεργεί έρευνα αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας . 

34. Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε 
συνεργασία με τα αρμόδια κάθε φορά τμήματα του 
Νομικού Προσώπου, καταρτίζει το σχέδιο της διακήρυ¬ 
ξης, των συμβάσεων και των όλων των αποφάσεων και 
εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης 
των προσφορών και παραλαβής των ειδών ) στο κάθε 
φορά αποφαινόμενο όργανο, παρακολουθεί τη λειτουρ¬ 
γία τους και γενικά μεριμνά για όλα τα ζητήματα που 
αφορούν την εκτέλεση κάθε προμήθειας ή υπηρεσίας 
μέχρι και την οριστική παραλαβή της σύμφωνα με τις 
ισχύουσες διατάξεις. 


35. Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 

απομάκρυνσης ή εκποίησης των υλικών αυτών. 

(Αρμοδιότητες σε θέματα εσόδων και περιουσίας) 

36. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

37. Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Νομικού Προ¬ 
σώπου μέσω των διοικητικών ενοτήτων του (ΚΑΠΗ, Παι¬ 
δικοί Σταθμοί κλπ.) 

38. Τηρεί διαδικασίες που σχετίζονται με την αποδοχή 
και την αξιοποίηση των δωρεών και των κληροδοτη¬ 
μάτων προς το Νομικό Πρόσωπο, σύμφωνα με τους 
αντιστοίχους όρους. 

39. Τηρεί τα αρχεία της ακίνητης περιουσίας του Νομι¬ 
κού Προσώπου σε ηλεκτρονική και φυσική μορφή (φάκε¬ 
λοι με στοιχεία περιγραφικά και ιδιοκτησιακά έγγραφα) 

40. Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα . 

41. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετι¬ 
κές αποφάσεις του Νομικού Προσώπου και τη διαχεί¬ 
ριση της εκμετάλλευσης της ακίνητης περιουσίας (πχ. 
κατάρτιση συμβάσεων μισθώσεων, μέριμνα είσπραξης 
μισθωμάτων κλπ.) 

(Αρμοδιότητες Ταμείου) 

42. Διενεργεί τις πληρωμές προς τους δικαιούχους 
με βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

43. Καταγράφει τις διενεργούμενες πληρωμές σύμ¬ 
φωνα με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

44. Διενεργεί τις εισπράξεις των οφειλών προς το 
Νομικό Πρόσωπο και ενημερώνει το λογιστικό σύστημα 
με τις σχετικές ταμειακές εγγραφές. 

45. Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημερώ¬ 
νει τις αρμόδιες υπηρεσίες για τις καθυστερούμενες 
οφειλές. 

46. Παρακολουθεί και ελέγχει τους υπαλλήλους άλλων 
υπηρεσιών του Νομικού Προσώπου που ασχολούνται 
με εισπράξεις (υπηρεσίες της Διεύθυνσης Πολιτιστικών 
Δραστηριοτήτων, της Διεύθυνσης Αθλητικών Δραστη¬ 
ριοτήτων κλπ). 

47. Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 

48. Τηρεί το αναγκαίο φυσικό ταμείο στα γραφεία 
του Νομικού Προσώπου. 

49. Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

50. Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

ΕΝΟΤΗΤΑ Β 
Άρθρο 3 

Αρμοδιότητες Τρήματος Κοινωνικής Προστασίας 
Τρίτης Ηλικίας και Ευπαθών Κοινωνικών Ομάδων 

Το Τμήμα Κοινωνικής Προστασίας Τρίτης Ηλικίας και 
Ευπαθών Κοινωνικών Ομάδων είναι αρμόδιο για το σχε¬ 
δίασμά και την εφαρμογή δράσεων και πολιτικών Υπο¬ 
στήριξης της τρίτης ηλικίας, για την αποτελεσματική 
λειτουργία των Κέντρων Ανοικτής Προστασίας Ηλικιω¬ 
μένων (ΚΑΠΗ) του Δήμου, καθώς και για την εφαρμογή 
ειδικών προγραμμάτων φροντίδας ατόμων της τρίτης 
ηλικίας. Παράλληλα είναι αρμόδια για τον σχεδίασμά και 
την αποτελεσματική εφαρμογή Γενικών Προγραμμάτων 
Κοινωνικής Προστασίας και την προαγωγή της υγείας 
και της ψυχικής υγείας για όλους τους κατοίκους του 
Δήμου καθώς και ειδικών Προγραμμάτων για Ευπαθείς 
Κοινωνικά Ομάδες. 

Για την καλύτερη εξυπηρέτηση των ατόμων τρίτης 
ηλικίας οι λειτουργίες Ανοικτής Προστασίας Ηλικιωμέ¬ 
νων παρέχονται σε γεωγραφικά αποκεντρωμένες μονά¬ 
δες (ΚΑΠΗ), οι οποίες λειτουργούν σε επίπεδο Γ ραφείου. 

Οι αρμοδιότητες των επί μέρους οργανικών μονάδων 
του Αυτοτελούς Γ ραφείου είναι οι εξής: 

1) Παρέχει πληροφόρηση στους πολίτες για το Κέντρο 
Ανοικτής Προστασίας Ηλικιωμένων του Δήμου και τα 
παραρτήματα του με σκοπό την προσέλκυση των αν¬ 
θρώπων που έχουν ανάγκη των παροχών του ή εκείνων 
που θέλουν να προσφέρουν εθελοντικές υπηρεσίες και 
γενικά μεριμνά για την ευαισθητοποίηση της κοινότητας 
σε θέματα κοινωνικής αλληλεγγύης και συνοχής. 

2) Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οικο- 
γένειές τους. Ιδιαίτερη βαρύτητα δίδεται στην προσπά¬ 
θεια: για την παραμονή των ατόμων της τρίτης ηλικίας 
στο οικείο οικογενειακό και κοινωνικό τους περιβάλλον, 
την πρόληψη και αντιμετώπιση βιολογικών, ψυχολογικών 
και κοινωνικών προβλημάτων, την εξασφάλιση αξιοπρε¬ 
πούς διαβίωσης 

3) Υλοποιεί προγράμματα δημιουργικής απασχόλησης 
και ψυχαγωγίας για τα μέλη και τους επωφελούμενους 
του ΚΑΠΗ 

4) Συνεργάζεται με την αρμόδια Κοινωνική Υπηρεσία 
του Δήμου και άλλες εξειδικευμένες υπηρεσίες Υγείας 
και Πρόνοιας για την παροχή πλήρους υποστήριξης 
στους επωφελούμενους και τις οικογένειες τους και 
την παραπομπή σε αυτές όταν απαιτείται. 

5) Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες του ΚΑΠΗ. 

6) Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή ανέργων που προσλαμβάνονται για την 
απόκτηση επαγγελματικής εμπειρίας. 

7) Μεριμνά για τη φύλαξη,την καθαριότητα και την 
ευπρεπή εμφάνιση των εγκαταστάσεων και του εξο¬ 
πλισμού. 

Το αντικείμενο του γραφείου πραγματοποιείται από 
τις βασικές ειδικότητες του Κοινωνικού Λειτουργού και 
του Οικογενειακού Βοηθού. Οι ειδικότητες λειτουργούν 
στο πλαίσιο του Γ ραφείου και συνεργάζονται με το υπό¬ 
λοιπο προσωπικό των άλλων Τμημάτων με στόχο την 
καλύτερη εξυπηρέτηση των προστατευόμενων μελών. 


ΕΝΟΤΗΤΑ Γ 

Αρμοδιότητες Τμήματος Προσχολικής Αγωγής 

Το Τμήμα Προσχολικής Αγωγής είναι αρμόδιο για την 
αποτελεσματική λειτουργία των Παιδικών και Βρεφο¬ 
νηπιακών και Βρεφικών Σταθμών του Δήμου για την 
υλοποίηση δράσεων και προγραμμάτων για παιδιά σχο¬ 
λικής και προσχολικής ηλικίας, Κέντρων δημιουργικής 
απασχόλησης παιδιών. 

Για την καλύτερη εξυπηρέτηση των κατοίκων του δή¬ 
μου οι υπηρεσίες των Παιδικών 

και Βρεφονηπιακών και Βρεφικών Σταθμών παρέχο¬ 
νται σε γεωγραφικά αποκεντρωμένες 

μονάδες οι οποίες λειτουργούν σε επίπεδο Γ ραφείου. 

Αρθρο 4 

(Παιδικός Σταθμός Γενισέας, Παιδικός Σταθμός Μα¬ 
γικού, Παιδικός Σταθμός Πετεινού, Παιδικός Σταθμός 
Πολυσίτου) 

Οι αρμοδιότητες των επί μέρους οργανικών μονάδων 
του Αυτοτελούς Γραφείου Παιδικής Φροντίδας είναι 
οι εξής: 

1) Προωθεί αιτήματα γονέων για μετακίνηση παιδιών 
από ένα τμήμα σε άλλο, αν υπάρχουν οι σχετικές προ¬ 
ϋποθέσεις. 

2) Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους γονείς που κα¬ 
θυστερούν την πληρωμή των οικονομικών τους συμ¬ 
μετοχών 

3) Υποδέχεται, καταχωρεί και διαχειρίζεται τις αιτή¬ 
σεις εγγραφής και επανεγγραφής βρεφών και νηπίων, 
εφαρμόζει τις αποφάσεις κατάταξης των παιδιών στα 
διάφορα τμήματα προσχολικής αγωγής ή διαγραφής 
αυτών και τηρεί τα σχετικά αρχεία. 

4) Εκδίδει βεβαιώσεις φιλοξενίας παιδιών. 

5) Δέχεται τις αιτήσεις μείωσης ή απαλλαγής οικονο¬ 
μικών συμμετοχών, εισηγείται σχετικά και ενημερώνει 
τους γονείς για το αποτέλεσμα της αίτησής τους. 

6) Μεριμνά για την φύλαξη και την καθαριότητα των 
κτιριακών εγκαταστάσεων και του εξοπλισμού. 

7) Παρακολουθεί την ψυχοσωματική υγεία και την 
ανάπτυξη των παιδιών. 

8) Αποφασίζει για τη δυνατότητα επιστροφής στο 
σταθμό παιδιού που απούσιαζε από σοβαρή ασθένεια 
με βάση το ιατρικό πιστοποιητικό που προσκομίζεται 
από τους γονείς και την προσωπική του εξέταση. 

9) Συνεργάζεται με το παιδαγωγικό προσωπικό των 
σταθμών με το οποίο βρίσκεται σε συνεχή επαφή και 
πραγματοποιεί κοινωνικές έρευνες ώστε να προλαμβά¬ 
νει, εντοπίζει και αναγνωρίζει προβλήματα των παιδιών, 
να αναλαμβάνει τη θεραπεία τους ή να τα παραπέμπει 
σε κατάλληλη υπηρεσία. 

10) Επισημαίνει προβλήματα, βοηθά την οικογένεια να 
συνειδητοποιήσει το πρόβλημα, εντοπίζοντας τις αιτίες. 
Υποδεικνύει τρόπους αντιμετώπισης των προβλημάτων 
και φέρνει σε επαφή παιδιά και γονείς με διάφορους 
εξειδικευμένους φορείς. 

11) Παρέχει συμβουλευτικές υπηρεσίες σε θέματα ψυ¬ 
χολογικής υποστήριξης παιδιών και γονέων σε συνερ¬ 
γασία με το εκπαιδευτικό προσωπικό. 

12) Συγκαλεί ενημερωτικές συγκεντρώσεις γονέων και 
προσωπικού που αφορούν την υγιεινή και την υγεία 
των παιδιών και την αντιμετώπιση προβλημάτων που 

προκύπτουν σε συνεργασία με το γραφείο Υγειονομικής 
Υπηρεσίας του Νομικού Προσώπου. 

13) Φροντίζει για τη σωστή ψυχοσωματική και ψυ¬ 
χοκινητική εξέλιξη των παιδιών, με πραγματοποίηση 
ατομικών προγραμμάτων, κύκλους παιδαγωγικών δρα¬ 
στηριοτήτων, παιδαγωγικά εργαστήρια και άλλες παι¬ 
δαγωγικές δραστηριότητες και εκδηλώσεις, σύμφωνα 
με τα επιστημονικά δεδομένα και ανάλογα με την ηλικία 
τους. 

14) Απασχολεί τα παιδιά σύμφωνα με του καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

15) Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία 
τους. 

16) Προσφέρει αγωγή, ψυχαγωγία, περιποίηση, φροντί¬ 
δα και φαγητό στα βρέφη του Σταθμού σύμφωνα με τις 
αρχές της βρεφοκομικής και τις οδηγίες του παιδιάτρου. 

17) Ενημερώνει τους γονείς σε τακτά χρονικά δια¬ 
στήματα για τη γενική - σφαιρική εξέλιξη του παιδιού 
τους. Συνεργάζεται με τους γονείς σε όλα τα θέματα 
που αφορούν τη ζωή και την εξέλιξη των παιδιών μέσα 
στον Σταθμό. 

18) Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

19) Φροντίζει για την υγιή κατάσταση των παιδιών και 
ενημερώνει το Γραφείο Υπηρεσίας, σε κάθε περίπτωση 
που χρειάζεται ιατρική φροντίδα και κοινωνική μέριμνα. 

20) Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

21) Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό του. 

22) Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

23) Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

24) Μεριμνά για την ταξινόμηση και τη συντήρηση του 
αναγκαίου παιδαγωγικού εξοπλισμού και υλικού. 

25) Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

26) Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

Τα παραπάνω αντικείμενα πραγματοποιούνται από τις 
βασικές ειδικότητες του Νηπιαγωγού, του Βρεφονηπι¬ 
οκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών. 

Όλες οι ειδικότητες λειτουργούν στο πλαίσιο του Τμή¬ 
ματος και συνεργάζονται με το υπόλοιπο προσωπικό 
του Τμήματος και των ειδικοτήτων των άλλων Τμημά¬ 
των με στόχο την καλύτερη αγωγή και εξυπηρέτηση 
των παιδιών. 


ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Άρθρο 5 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Αβδήρων, από το οποίο εξαρτάται και επο¬ 
πτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου προίσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό τη μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες οι 
παρεχόμενες υπηρεσίες είναι κοινωνικού χαρακτήρα 
(όπως φροντίδα παιδιών, ηλικιωμένων, κλπ), συγκρο¬ 
τούνται με απόφαση του Διοικητικού Συμβουλίου του 
Νομικού Προσώπου,αντίστοιχες άμισθες επιτροπές, στις 
οποίες συμμετέχουν τουλάχιστον δύο (2) εκπρόσωποι 
των χρηστών των παρεχομένων υπηρεσιών και ένας 
υπάλληλος της αποκεντρωμένης υπηρεσίας, οριζόμε¬ 
νος από τον Πρόεδρο του Διοικητικού Συμβουλίου του 
Νομικού Προσώπου, ως πρόεδρος. Οι επιτροπές αυτές 
εισηγούνται για την καλύτερη λειτουργία, διατυπώνουν 
τυχόν προβλήματα που δημιουργούνται και διατυπώ¬ 
νουν σχετικές προτάσεις στο Διοικητικό Συμβούλιο του 
Νομικού Προσώπου για την καλύτερη εξυπηρέτηση των 
κατοίκων. 

4. Όλες οι υπηρεσίες του Νομικού Προσώπου συνερ¬ 
γάζονται για το σχεδίασμά και την παρακολούθηση 
εφαρμογής των περιοδικών προγραμμάτων και γενικά 
των προγραμμάτων δράσης του Νομικού Προσώπου. 

5. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με αντιπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για τη βελτίωση του έργου του Νομικού 
Προσώπου, είναι δυνατός ο ορισμός, με απόφαση του 
Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ριό)θοΙ πιαηαςοΓε) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 6 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας ευθύνεται 
έναντι του αμέσως υπερκείμενου διοικητικού επιπέδου 
για την αποτελεσματική και την αποδοτική εκτέλεση 
των λειτουργιών της ενότητας, προγραμματίζοντας, 
οργανώνοντας, συντονίζοντας, και ελέγχοντας τις επί 
μέρους δραστηριότητες, έτσι ώστε να εκπληρώνονται 
οι περιοδικοί στόχοι του Νομικού Προσώπου με βάση 
τα αντίστοιχα προγράμματα δράσης. Ειδικότερα ο προ¬ 
ϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο τους στόχους και τα προγράμμα¬ 
τα δράσης της διοικητικής ενότητας καθώς και τους 
αντίστοιχους προϋπολογισμούς, σε συνεργασία με τις 
οικονομικές υπηρεσίες. 

2) Φροντίζει για την υλοποίηση των κατά περίπτωση 
αποφάσεων των ιεραρχικά ανώτερων διοικητικά επι¬ 
πέδων. 

3) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσω¬ 
πικό της διοικητικής ενότητας, μεριμνώντας για την 
ανάπτυξη και την επιμόρφωσή του, τη βελτίωση των 
συνθηκών εργασίας και τη διατήρηση αρμονικών ερ¬ 
γασιακών σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής του μονάδας, τη 
χαρακτηρίζει και τη διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 


11) Έχει την ευθύνη του ελέγχου και θεώρησης όλων 
των εγγράφων των υπαλλήλων της διοικητικής ενότη¬ 
τας που εποπτεύει. 

12) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής του μονάδας. 

16) Παρακολουθεί τη νομοθεσία, τις εξελίξεις της επι¬ 
στήμης και της τεχνολογίας και τις εξελίξεις στον τοπι¬ 
κό, ελληνικό και διεθνές περιβάλλον, που έχουν σχέση 
με τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Άρθρο 7 

Κανονισμοί λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Αεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Άρθρο 8 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Τα προσόντα διορισμού περιγράφονται στο Π.Δ. 37 
α/1987, στο Π.Δ. 22/1990 και στο Π.Δ. 50/2001,όπως εκά- 
στοτε ισχύουν. 

Στην κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι: 

ΚΛΑΔΟΣ ΔΕ 

ΥΦΙΣΤΑΜΕΝΕΣ 

ΘΕΣΕΙΣ 

ΣΥΝΟΛΟ 

ΔΕ ΒΟΗΘΩΝ 
ΒΡΕΦΟΝΗΠΙΟΚΟΜΩΝ 

2 

2 


Άρθρο 9 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


ΚΛΑΔΟΣ ΠΕ 

ΥΦΙΣΤΑΜΕΝΕΣ 

ΘΕΣΕΙΣ 

ΣΥΝΟΛΟ 

ΠΕ ΝΗΠΙΑΓΩΓΩΝ 

1 

1 


ΚΛΑΔΟΣ ΤΕ 

ΥΦΙΣΤΑΜΕΝΕΣ 

ΘΕΣΕΙΣ 

ΣΥΝΟΛΟ 

ΤΕ ΚΟΙΝΩΝΙΚΩΝ 
ΛΕΙΤΟΥΡΓΩΝ 

1 

1 

ΤΕ ΔΙΟΙΚΗΤΙΚΟΥ 
ΛΟΓΙΣΤΙΚΟΥ 

1 

1 


ΚΛΑΔΟΣ ΔΕ 

ΥΦΙΣΤΑΜΕΝΕΣ 

ΘΕΣΕΙΣ 

ΣΥΝΟΛΟ 

ΔΕ ΔΙΟΙΚΗΤΙΚΟΥ 
ΟΙΚΟΝΟΜΙΚΟΥ 

1 

1 


ΚΛΑΔΟΣ ΥΕ 

ΥΦΙΣΤΑΜΕΝΕΣ 

ΘΕΣΕΙΣ 

ΣΥΝΟΛΟ 

ΥΕ ΕΡΓΑΤΩΝ 
ΚΑΘΑΡΙΟΤΗΤΑΣ 

1 

1 


Οι θέσεις αυτές κενούμενες με οποιονδήποτε τρόπο, 
καταργούνται. Προβλέπονται δέκα (10) θέσεις προσω¬ 
πικού με σύμβαση εργασίας ιδιωτικού δικαίου αορίστου 
χρόνου, για την κάλυψη νέων προσωποπαγών θέσεων 
τακτικού προσωπικού. 


ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 


ΚΛΑΔΟΣ ΠΕ 

ΥΦΙΣΤΑΜΕΝΕΣ 

©ΕΣΕΙΣ 

ΣΥΝΟΛΟ 

ΠΕ ΝΗΠΙΑΓΩΓΩΝ 

1 

1 


ΚΛΑΔΟΣ ΤΕ 

ΥΦΙΣΤΑΜΕΝΕΣ 

©ΕΣΕΙΣ 

ΣΥΝΟΛΟ 

ΤΕ ΒΡΕΦΟΝΗΠΙΟΚΟΜΩΝ 

2 

2 


ΚΛΑΔΟΣ ΔΕ 

ΥΦΙΣΤΑΜΕΝΕΣ 

©ΕΣΕΙΣ 

ΣΥΝΟΛΟ 

ΔΕ ΜΑΓΕΙΡΩΝ 

2 

2 

ΔΕ ΒΟΗΘΩΝ 
ΒΡΕΦΟΝΗΠΙΟΚΟΜΩΝ 

1 

1 


ΚΛΑΔΟΣ ΥΕ 

ΥΦΙΣΤΑΜΕΝΕΣ 

©ΕΣΕΙΣ 

ΣΥΝΟΛΟ 

ΥΕ ΚΑΘΑΡΙΣΤΡΙΩΝ 

1 

1 


Προβλέπονται είκοσι (20) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις. 


ΜΕΡΟΣ 5 
Άρθρο 10 

Προϊστάμενοι Υπηρεσιών 


Προϊστάμενοι των Τμημάτων της οργανωτικής δομής 
του Ν.Π.Δ.Δ. τοποθετούνται, σύμφωνα με τις κείμενες 
διατάξεις, υπάλληλοι των ακόλουθων κλάδων: 



ΔΙΟΙΚΗΤΙΚΗ ΕΝΟΤΗΤΑ 

ΚΛΑΔΟΣ 

1 

ΔΙΕΥΘΥΝΣΗ ΠΡΟΣΧΟΛΙΚΗΣ ΑΓΩ¬ 
ΓΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕ 10 

ΝΗΠΙΑΓΩΓΩΝ 

2 

ΑΥΤΟΤΕΛΕΣ ΤΜΗΜΑ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

ΤΕ 17 

ΔΙΟΙΚΗΤΙΚΟΥ 
- ΛΟΓΙΣΤΙΚΟΥ 

3 

ΤΜΗΜΑ ΚΟΙΝΩΝΙΚΗΣ ΠΡΟΣΤΑΣΙΑΣ 
ΤΡΙΤΗΣ ΗΛΙΚΙΑΣ ΚΑΙ ΕΥΠΑΘΩΝ 
ΚΟΙΝΩΝΙΚΑ ΟΜΑΔΩΝ 

ΤΕ 22 

ΚΟΙΝΩΝΙΚΩΝ 

ΛΕΙΤΟΥΡΓΩΝ 

4 

ΤΜΗΜΑ ΠΡΟΣΧΟΛΙΚΗΣ ΑΓΩΓΗΣ 

ΠΕ 10 

ΝΗΠΙΑΓΩΓΩΝ 
ελλείψει ΤΕ 9 
ΒΡΕΦΟΝΗΠΙΟ¬ 
ΚΟΜΩΝ 


ΜΕΡΟΣ 6 
Αρθρο 11 

ΤΕΛΙΚΕΣ ΔΙΑΤΑΞΕΙΣ 


1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΑΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

1. Από την απόφαση αυτή προκαλείται δαπάνη ύψους 
329.000,00€ για το τρέχον έτος 2015 που θα καλυφθεί 
από τους Κ.Α.Ε. 15-6011,15-6021,15-6022,15-6041,15-6051, 
15-6052,15-6054 του προϋπολογισμού του Νομικού Προ- 
σώπου.Για τα επόμενα έτη προκαλείται ετήσια δαπάνη 
ύψους 380.000,00 € η οποία θα προβλέπεται στους 
αντίστοιχους προϋπολογισμούς. 

2. Η παρούσα απόφαση να σταλεί προς έγκριση από 
το Δημοτικό Συμβούλιο του Δήμου Αβδήρων 

3. Η παρούσα με τη σύμφωνη γνώμη του Δημοτικού 
Συμβουλίου να αποσταλεί στο οικείο Υπηρεσιακό Συμ¬ 
βούλιο προκειμένου να γνωμοδοτήσει για την ψήφιση 
του ΟΕΥ, ώστε να δημοσιευτεί στο Φ.Ε.Κ. έπειτα από 
έγκριση του Γενικού Γραμματέα της Αποκεντρωμένης 
Διοίκησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 25 Ιουνίου 2015 
Ο Ασκών καθήκοντα 

Γενικού Γραμματέα Αποκεντρωμένης Διοίκησης 
ΝΙΚΗΤΑΣ ΦΡΑΓΚΙΣΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.β1·9τ) 


Ηλεκτρονική Διεύθυνση: όί1ρ://νννννν.β1.9τ - β-πιαΜ: ννβόπΐ33ίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 










































































